ถ้าพูดถึงร้านบะหมี่ ในเขียงใหม่ถือว่ามีอยู่หลายร้านค่ะที่อร่อย เคยไปทานมาหลายที่ คราวนี้ถึงตาร้าน "ซัวเถาบะหมี่เป็ดย่าง" แถวเยื้องๆกับโรงพักช้างเผือกค่ะ มีป้ายหน้าร้านชัดเจน เมนูเด็ดที่ต้องสั่งทานเลยคือ ข้าวหน้าเป็ดค่ะ ข้าวเม็ดนุ่มๆโตๆ วางอยู่กลางจานแล้วมีเนื้อเป็ดย่างวางทับอยู่ข้างบน ราดด้วยน้ำซอสหอมๆกับผักข้างจาน ทานแล้วเจ้าถึงรสชาดจริงๆค่ะ เข้ากันได้ดีระหว่างเนื้อเป็ดกับน้ำซอส ต้องทานคู่กับเกี๊ยวหมูแดง(หรือเปลี่ยนเป็นเป็ดก็ได้ค่ะ) น้ำซุปหวานๆ มีกระเทียมเจียวหอม โรยหน้าน้ำซุปซดจนเกลี้ยงชามค่ะ ร้านนี้แนะนำเด็ดจริง อร่อยจริง อร่อยแบบไม่ต้องปรุงกันเลยทีเดียว ที่หนำซ้ำราคาไม่แพงค่ะ อยู่ที่ 40-50 บาท